ელისო ბოლქვაძე

ელისო ბოლქვაძე (დ. 2 იანვარი, 1967, თბილისი, საქართველო) — ქართველი პიანისტი. საქართველოს მე-10 მოწვევის პარლამენტის წევრი და კულტურის კომიტეტის თავმჯდომარე. 2025 წლის 4 მარტიდან აჭარის ავტონომიური რესპუბლიკის კულტურის მინისტრი.

ბიოგრაფია
დაიბადა პოეტ ზაურ ბოლქვაძის ოჯახში. 7 წლის ასაკში წარუძღვა პირველ კონცერტს სიმფონიურ ორკესტრთან ერთად. ამას მალევე მრავალ საერთაშორისო კონკურსში გამარჯვება მოჰყვა.

განათლება
ელისო ბოლქვაძე სწავლობდა თბილისის ნიჭიერთა ათწლედში. მოგვიანებით კი თბილისის კონსერვატორიაში.

1989 წელს დაამთავრა თბილისის ვანო სარაჯიშვილის სახელობის სახელმწიფო კონსერვატორია, სპეციალობა — ფორტეპიანო.

1989-1991 — თბილისის ვანო სარაჯიშვილის სახელობის სახელმწიფო კონსერვატორია, ასპირანტურა.

1996-1998 — პარიზის ალფრედ კორტოს სახელობის უმაღლესი სკოლა — უმაღლესი დიპლომი. 

პოლიტიკური კარიერა
2020 წლის 1 ოქტომბერს „ქართულმა ოცნებამ“ წარადგინა პროპორციული სიის 32-ე ნომრად.საპარლამენტო არჩევნების პარტიული სია იყო საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ქართული ოცნება — დემოკრატიული საქართველო“. 2021-2024 წლებში იყო საქართველოს პარლამენტის კულტურის კომიტეტის თავმჯდომარე. 

2025 წლის 4 მარტს დაინიშნა აჭარის ავტონომიური რესპუბლიკის კულტურის მინისტრად.აჭარის კულტურის მინისტრად ელისო ბოლქვაძე დაინიშნა 1tv.ge

კარიერა
ელისო ბოლქვაძე არის მრავალი ცნობილი საერთაშორისო კონკურსის ლაურეატი:

Van Cliburn (აშშ), Vianna da Motta (ლისაბონი), Axa International Piano Competition (დუბლინი) Marguerite Long Piano Competition (პარიზი), სადაც დაჯილდოვდა სპეციალური პრიზით, ფრანგული მუსიკის საუკეთესო შესრულებისთვის.

მიღებული აქვს საქართველოს სახელმწიფო პრემია და სპეციალური პრიზი „ქართული კულტურის ამაგდარი“.

ელისო ბოლქვაძე არის „ბათუმის შავი ზღვის მუსიკისა და ხელოვნების საერთაშორისო ფესტივალის“  დამფუძნებელი. ფესტივალი  UNESCO-ს პატრონაჟით 2013 წლიდან ყოველწლიურად იმართება.

არის საქველმოქმედო ფონდის — „ლირა" დამფუძნებელი.

ეროვნული და საერთაშორისო ჯილდოები
2018 — საქართველოს სახელმწიფო ჯილდო — ღირსების ორდენი
2016 — საფრანგეთის ლეგიონის კავალერის ორდენი ხელოვნების სფეროში 
2015 — იუნესკოს მშვიდობის არტისტის წოდება
1997-2000 — „ვილა შინდლერის“ სტიპენდია, ავსტრია
1995 — მარგარიტა ლონგის სახელობის საერთაშორისო კონკურსის ფინალისტი,  სპეციალური პრიზი ფრანგული მუსიკის საუკეთესო შესრულებისთვის
 1993 — საქართველოს სახელმწიფო პრემია
1989 — ვან კლიბერნის სახელობის საერთაშორისო კონკურსი (ქ. ფორტ-უერთი, აშშ)
1987 — მუსიკოს-შემსრულებელთა ვიანა დე მოტას სახელობის ლისაბონის (პორტუგალია) X საერთაშორისო კონკურსი, II პრემია
1984 — მუსიკოს-შემსრულებელთა ბახის სახელობის საერთაშორისო კონკურსი (ლაიფციგი), VI პრემია

რესურსები ინტერნეტში
 ელისო ბოლქვაძის ბიოგრაფია 

სქოლიო

კატეგორია:დაბადებული 2 იანვარი
კატეგორია:დაბადებული 1967
კატეგორია:ქართველი პიანისტები
კატეგორია:საქართველოს ღირსების ორდენის კავალრები
ელისო
კატეგორია:საქართველოს X მოწვევის პარლამენტის წევრები
კატეგორია:საქართველოს X მოწვევის პარლამენტის ქალი წევრები
კატეგორია:თბილისის სახელმწიფო კონსერვატორიის კურსდამთავრებულები
კატეგორია:თბილისში დაბადებულები
კატეგორია:„ქართული ოცნების“ წევრები
კატეგორია:ცოცხალი ადამიანები